કોંગ્રેસ અધ્યક્ષ રાહુલ ગાંધી સોમવારે સાંજે એકાએક પૂર્વ વડાપ્રધાન અટલ બિહારી વાજપેયીને મળવા એઈમ્સ હોસ્પિટલ પહોંચ્યા હતા. જેને પગલે ભાજપ કેમ્પમાં હલચલ મચી ગઈ હતી. રાહુલની એઈમ્સમાં અટલજી સાથેની મુલાકાતના થોડા જ સમયમાં એક પછી એક ભાજપના દિગજ્જ નેતાઓ એઈમ્સ નિકળવા રવાના થયા હતા. સૌપ્રથમ ભાજપ અધ્યક્ષ અમિત શાહ અને કેન્દ્રીય મંત્રી જેપી નડ્ડા પહોંચ્યા હતા અને સાંજે આઠ કલાકે પીએમ નરેન્દ્ર મોદી પણ હોસ્પિટલ પહોંચ્યા હતા. પીએમ મોદીએ 45 મિનિટ સુધી વાજપેયી સાથે મુલાકાત કરી હતી. નોંધનીય છે કે સોમવારે પૂર્વ વડાપ્રધાન અટલ બિહારી વાજપેયીને એઈમ્સમાં દાખલ કરવામાં આવ્યા હતા. તેમની તબિયત નાજૂક જણાઈ રહી છે તેમજ સ્થિર છે. તેમના સ્વાસ્થ્યને લઈને આગામી મેડિકલ બુલેટિન મંગળવારે સવારે 9 કલાકે રજૂ કરાશે.